Dres ! Un taol arnod eo bet evidon! Ha non ket bet souezhet betek re gouzout e oa nachet va merch, peogwir e oa va merch din-me !... Setu perak e chellan skrivañ-se breman. Bennozh dezho, do ersav, am eus prederiet ouzhpenn. Komprenet m eus gwelloch, dre ar pleustr, petra oa Diwan hag e rol en istor...    An emsaver neo ket nemet ur chefredour. Nen deus ket rakvarnoù. Ne ra nemet mont  dar pleustr da gaout skiant prenet ha distreiñ dan dezrannañ evit kompren. Diwan zo, evit ar mare, ur skol gall e brezhoneg an eil Emsav. Pa vo ur skol brezhon, frammet er Stad vrezhon, gant brezhoneg kempred ha menozioù emsav ar Stad-se e vo degemeradus hag efedus en istor. Perak e tlefe Frañs gouzañv skolioù a zo a-enep dezhi ?... Daoust hag eñ e tleo Breizh da zont gouzañv hag archantañ skolioù gall a-enep brezhon ?...    An emsaver zo ur brezelour. Neo ket ur bugel pe ur chrennard. Ober a  ra ar brezel. Neo ket gant fuzuilhoù, Kanoñsoù ha bombezennoù, sur eo! Ober a ra ar brezel gant e yezh nevez. Dezrannañ a ra ar gevredigezh hag e sav frammoù nevez gant e stummadur brezhon a-enep dan distummadur gall. Ar brezel a ra gant Stad vrezhon nevez an adsav, a-enep da Stad chall kozh an diskar er Bretagne.    An emsaver zo un arzour, ur chrouer en istor. Neo ket un distrujer ! Ar Stad chall, zo on em zistrujañ hech unan breman, forzh penaos... Arabat dezhi mont re vuan war ziskar,  rak nomp ket ni prest choazh dhe eilechiañ. An Islamiz a chellfe he eilechiañ en hol lerch ! Ar pobloù o deus heug ouzh an dizurzh !... Evel an natur he deus heug ouzh ar goullo !...    Pal nesañ an Emsav o vezañ ar Stad Vrezhon, e ranker dibab an hent gwellañ evit e dizhout, da lavarout eo raktresañ ar pazennoù a gaso an Emsav dan disoch-se.    An dek mil embregadenn bet lakaet dindan anv an Emsav abaoe pemont vloaz o klask mirout ar choefoù kozh, ar chapelioù kozh, ar botoù  koad kozh, ar yezh kozh, feiz hon tadoù kozh h.a... no deus ket kaset da belloch eget mirout Breizh er framm gall, da lavarout eo war he marskaoñ evit mont da vezañ ar Bretagne a-vreman. No deus kaset da netra nemet da zigalonekaat an dud. Ar skouer int hepken eus ar pezh na zleer ket ober!...    Sevel ar Stad Vrezhon a dremen dre an dispach hag an dispach a vez graet gant dispacherion. Ha petra eo un dispacher ? un den o sevel ur gevredigezh nevez a gas da get ar gevredigezh kozh, e  gerioù all, a sav ur Stad politikel nevez. Un den stummet e rank bezañ an dispacher. Eleze, e Breizh, ne zeuer da vezañ emsaver nemet dre ur stummidigezh termenet resis. Div bazenn gentañ ar stummidigezh-se zo : a) gwriziennañ en Emsav, b) ren e vuhez emsavel e brezhoneg.